Document ID: 32005R0072

UREDBA KOMISIJE (ES) št. 72/2005
z dne 17. januarja 2005
o opustitvi preferencialnih carin in ponovni uvedbi dajatve skupne carinske tarife za uvoz enocvetnih (standard) nageljnov s poreklom z Zahodnega brega in iz Gaze
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 4088/87 z dne 21. decembra 1987 o določitvi pogojev za uporabo preferencialnih carin za uvoz nekaterih cvetlic s poreklom iz Cipra, Izraela, Jordanije, Maroka ter Zahodnega brega in Gaze (1), in zlasti člena 5(2)(b) Uredbe,
ob upoštevanju naslednjega:
(1)
Uredba (EGS) št. 4088/87 določa pogoje za uporabo preferencialne carine za velecvetne vrtnice, drobnocvetne vrtnice, enocvetne (standard) nageljne in mnogocvetne (spray) nageljne v okviru omejitve tarifnih kvot, odprtih vsako leto za uvoz sveže rezanega cvetja v Skupnost.
(2)
Uredba Sveta (ES) št. 747/2001 (2) predvideva odprtje in upravljanje tarifnih kvot Skupnosti za sveže rezano cvetje in cvetno brstje s poreklom iz Cipra, Egipta, Izraela, Malte, Maroka ter Zahodnega brega in Gaze.
(3)
Uredba Komisije (ES) št. 71/2005 (3) je določila proizvodne in uvozne cene Skupnosti za nageljne in vrtnice za uporabo uvoznega režima.
(4)
Uredba Komisije (EGS) št. 700/88 (4) določa podrobna pravila za uporabo zadevnega režima.
(5)
Na podlagi cen, ugotovljenih v skladu z uredbama (EGS) št. 4088/87 in (EGS) št. 700/88, je treba sklepati, da so pogoji, podani v členu 2(2) Uredbe (EGS) št. 4088/87, za opustitev preferencialne carine, izpolnjeni za enocvetne (standard) nageljne s poreklom z Zahodnega brega in iz Gaze. Preferencialno carino je treba ponovno uvesti.
(6)
Kvota za zadevne proizvode zajema obdobje od 1. januarja do 31. decembra 2005. Zaradi tega veljata opustitev preferencialne carine in ponovna uvedba dajatve skupne carinske tarife najkasneje do konca navedenega obdobja.
(7)
V obdobju med srečanji Upravnega odbora za žive rastline in cvetličarske proizvode mora Komisija sprejeti takšne ukrepe -
SPREJELA NASLEDNJO UREDBO:
Člen 1
Za uvoz enocvetnih (standard) nageljnov (tarifna oznaka KN ex 0603 10 20) s poreklom z Zahodnega brega in iz Gaze se opusti preferencialna carina, določena z Uredbo (ES) št. 747/2001, in se ponovno uvede dajatev skupne carinske tarife.
Člen 2
Ta uredba začne veljati 18. januarja 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. januarja 2005

Labels: 3
15
18
6